Data was extracted from:https://www.infomed.co.il/drugs/abacavir/

המומחים של
Info
med
מסבירים:
אבקויר היא תרופה נוגדת נגיפים, המשמשת לטיפול באנשים הנושאים את הנגיף
HIV
הגורם ל
איידס
.
מנגנון פעילותה הוא במניעת שכפול הנגיף באמצעות עיכוב האנזים reverse transcriptase.
התרופה אינה מרפאת את הזיהום, אלא מונעת מהנגיף להמשיך להתרבות ובכך נבלם הרס ה
מערכת החיסונית
ותופעות אחרות הקשורות למחלת האיידס.
כדי למנוע מצב של התפתחות זנים עמידים של נגיף ה HIV, אבקויר ניתנת בשילוב עם תרופות אחרות המדכאות את הנגיף (כגון לאמיבודין ואפאבירנז).
אבאקאויר יכולה להינתן לחולים שזהו טיפולם הראשון כנגד הנגיף, או לחולים שאינם מגיבים ופיתחו עמידות לטיפול נוגד נגיפים אחר.
אין להשתמש באבקויר במקרה של רגישות,
אלרגיה
, לחומר זה או למרכיבי התרופה הנוספים. כמו כן, במקרה אלרגיה לאבקויר, אין להשתמש בכל תרופה המכילה מרכיב פעיל זה.
צילום: shutterstock
מידע על התרופה
אופן נטילת התרופה
טבליות, תמיסה .
תדירות וזמן נטילה
פעם או פעמיים ביום.
טווח המינון
מבוגרים: 600 מ"ג ביום,
עבור השוקלים 25 ק"ג לפחות.
ילדים במשקל 20-25 ק"ג (מגיל שנה ): 450 מ"ג ביום.
ילדים במשקל 14-20 ק"ג: 300 מ"ג ליום.
במשקל נמוך מ- 14 ק"ג קיימת תמיסה.
תחילת ההשפעה
8-12 שעות. ייתכן ויחלפו מספר שבועות עד שההשפעה תורגש במלואה.
משך ההשפעה
8-12 שעות. ייתכן ויחלפו מספר שבועות עד שההשפעה תורגש במלואה.
מנה שנשכחה
יש לקחת מייד כשנזכרים. אם נותרו 6 שעות או פחות עד המנה הבאה, יש לקחת המנה ולדלג על המנה הבאה.
הפסקת התרופה
אין להפסיק את התרופה בלי להיוועץ ברופא (אלא אם כן התפתחה מחלת חום ופריחה ואין אפשרות להשיג את הרופא). כמות הנגיפים עלולה לעלות והתסמינים עלולים לחזור.
מינון עודף
סביר להניח שמנה עודפת מקרית לא תגרום בעיות. ההשפעות של מנות עודפות גדולות אינן ידועות עדיין במלואן. יש ליידע את הרופא.
אחסון
טבליות: יש לאחסן בטמפרטורת החדר, הרחק מהישג ידם של ילדים.
תמיסה: יש לאחסן במקרר, בין 2-8 מעלות צלסיוס. אין להקפיא.
נמצא כמרכיב בתרופות הבאות
טריזיויר | Trizivir
קיווקסה | Kivexa
אזהרות
תזונה
אין הגבלות.
אלכוהול
יש להימנע משתיית אלכוהול בזמן נטילת תרופה זו, שעלול לפגוע בפעילותה.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אינה מומלצת לנשים בהריון. אם נלקחה התרופה במהלך ההריון יש לעדכן את הרופא לשם ביצוע מעקב ובדיקות התפתחות של תינוקך.
הנקה
לנשים נשאיות HIV אסור להיניק. הזיהום וכן כמות קטנה של החומר הפעיל יכולים לעבור לחלב האם.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
סיכון ממנת יתר
בינוני
סיכון מפיתוח תלות
נמוך
תופעות לוואי
רוב החולים סובלים את התרופה היטב. תופעת הלוואי החמורה ביותר שיכולה להיגרם מתרופה זו היא רגישות יתר, מעין אלרגיה, המאופיינת בחום, בפריחה, בחילה, הקאה, שלשול, כאב בטן, עייפות, שיעול וקשיי נשימה. תופעה זו מתרחשת ב 5-7% מהחולים הנוטלים אותה ואם ממשיכים לקחת את התרופה או שמפסיקים וחוזרים ליטול אותה היא עלולה לסכן את החיים. תשומת לב לכל תרופה אחרת המכילה אבקויר.
אבאקאויר בנוסף עשויה לגרום לחמצת מטבולית הבאה לידי ביטוי בכאבים וחולשת שרירים, קשיי נשימה, קצב לב מהיר, בחילה, הקאה ונימול של הידיים והרגליים. כמו כן אבאקאויר עשויה לגרום לנזק כבדי המתבטא בבחילה, הקאה, איבוד תיאבון, חום גוף נמוך, שתן כהה והצהבה של העור והעיניים.
במהלך הטיפול ב- HIV יכולה להיות עלייה במשקל וברמות השומנים והסוכר בדם. יש לבדוק שינויים אלה.
פרטי תגובה עם תרופות אחרות
אלכוהול: יש להימנע משתיית אלכוהול במהלך הטיפול באבאקאויר מחשש לסיכון מוגבר לפגיעה כבדית.
מתדון: אבאקאויר מגבירה את הפינוי של מתדון ועשויה להפחית את הרמה שלו בדם. עלולים להתפתח תסמיני גמילה (קריז).
ריבאוירין: מתן שתי תרופות אלו יחד עשוי להגביר את הסיכון לחומציות יתר של הדם (חמצת מטבולית) עקב הצטברות חומצה לקטית. תופעה העלולה להסתיים במוות.
טיפראנאביר: טיפראנאביר עשויה להפחית את הרמה של אבאקאויר בדם, לא ברור אם יש לכך משמעות קלינית ואם צריך לשנות את המינון של אבאקאויר.
פניטואין: תרופות אלו עשויות להפחית באופן משמעותי את הרמה של אבאקאויר בדם ומכאן את השפעתה.
ריוסיגואט -  לטיפול בלחץ דם גבוה בכלי הדם (עורקי הריאה) המובילים את הדם מהלב לריאות. יתכן והרופא יצטרך להפחית את מינון הריוסיגואט, מכיוון שאבקויר עשוי להעלות את רמות הריוסיגואט בדם.
השפעת שימוש ממושך
שימוש ממושך בתרופה עשוי להגביר את הסיכון לנזק כבדי ולהתפתחות חמצת מטבולית.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא